sa tulong ng dios ay tinawagan ng insik si san nicolas at noon din ay naging bato ang buwaya. sinasabi ng mga matatanda na ng kapanahunan nila ay nakikilala pang maliwanag ang anyo ng hayop sa putol putol na batong nalalabi; sa ganang akin ay masasabi kong nakita ko pang malinaw ang ulo at kung huhulaan ang katawan dahil sa aking nakita ay dapat na maging lubhang malaki ang hayop na yaon. kahangahangang alamat! ang pabulalas ni ben zayb, at magiging sanhi ng isang salaysayin. ang pagsasabi ng anyo ng hayop, ang takot ng insik, ang tubig ng ilog, ang kakawayanan. at magiging sanhi ng pagsusuri ng mga pananampalataya. sapagkat tignan ninyo; tawagan pa naman ng isang insik na hindi binyagan, sa gitna ng kasakunaan, ang isang santo na hindi niya sinasamba at marahil ay kilala lamang sa dingig. itoy hindi sakop noong sawikaing mabuti pa ang masamang kilala na, kay sa mabuting kikilalanin pa .